Juncker a fost pasat la Iordache

Dragnea ar fi plecat din tara

Romanii vor sa ii intampine pe liderii UE, Primaria nu ii lasa

Presedintele Comisiei Europene, Jean Claude Juncker, presedintele Parlamentului European, Antonio Tajani, presedintele Consiliului European, Donald Tusk, precum si cei 28 de comisari europeni vor avea intalniri cu toti liderii de la Bucuresti Pe agenda vizitei lui Juncker sunt incluse, vineri, si intalniri cu presedintii Camerei Deputatilor si Senatului, insa Liviu Dragnea nu va participa la ele.La finalul anului trecut, el a anuntat ca si-a delegat atributiile vicepresedintelui Camerei, Florin Iordache, pe perioada vacantei parlamentare din luna ianuarie. Decizia a fost publicata si in Monitorul Oficial."Pe perioada vacantei parlamentare din luna ianuarie 2019, atributiile presedintelui Camerei Deputatilor vor fi exercitate de domnul deputat Florin Iordache, vicepresedinte al Camerei Deputatilor", se arata in decret.Astfel, presedintele Comisiei Europene, Jean Claude Juncker, va fi primit de vicepresedintele Camerei Deputatilor, Florin Iordache."Bineinteles", a declarat Iordache, pentru, intrebat daca va participa la intalnirea de vineri cu Juncker.Totodata, intrebat de ce i-a delegat Liviu Dragnea atributiile in aceasta perioada, tinand cont de faptul ca se stia ca liderii europeni vor veni in Romania, Iordache a spus ca "nu pot face eu supozitii".Daca Dragnea participa la intalnirea cu Juncker, ar fi fost prima intrevedere fata in fata dupa ce liderul PSD a dat in judecata Comisia Europeana la Curtea de Justitie a UE , in incercarea de a obtine anularea raportului OLAF care constata frauda cu fonduri europene in dosarul Tel Drum, raport care a dus la inculparea sa de catre DNA.In schimb, liderul Senatului, Calin Popescu Tariceanu, va participa la intalnirea cu Jean Claude Juncker. Potrivit unui comunicat al Senatului, intrevederea va avea loc vineri, la ora 11:00.Tot vineri, la ora 10:30, Jean-Claude Juncker va sustine o conferinta de presa alaturi de presedintele Klaus Iohannis la Palatul Cotroceni.El va merge si la Palatul Victoria, unde va discuta cu Viorica Dancila, de asemenea, cei doi urmand sa sustina o conferinta comuna la ora 12:30.Potrivit G4Media , Liviu Dragnea nu se afla in Romania. El ar fi plecat in 2 ianuarie, de pe terminalul detinut de Tiriac Air, cu un avion privat inchiriat de la o companie sarbeasca.Potrivit unsor surse aeroportuare, Dragnea ar fi plecat insotit de partenera lui, Irina Tanase, si de inca o persoana pe ruta Bucuresti-Sofia-Verona.Insa, in urma cu cateva zile, secretarul general al PSD, Codrin Stefanescu, declara intr-o emisiune televizata ca Liviu Dragnea nu este plecat si nici nu va pleca din tara."Liviu Dragnea nu se afla in Maldive cu logodnica lui care ii va deveni si sotie cat de curand. (...) Liviu Dragnea nu a plecat in insule exotice, nu a plecat nici pe Luna, nici pe Marte. Liviu Dragnea nu e plecat din tara si nu va pleca din tara, in mod sigur", a spus Codrin Stefanescu.Evenimentele prilejuite de exercitarea presedintiei romane debuteaza cu un concert la Ateneul Roman ce va avea loc joi, la ora 20:00. Vor sustine discursuri atat Juncker, cat si Tajani, Tusk, precum si Viorica Dancila.Pentru a-si arata sustinerea si apartenenta la valorile si principiile europene, romanii s-au mobilizat pe retelele sociale, anuntand ca vor sa organizeze o actiune in fata Ateneului."Vrem sa fim alaturi de ei. Vrem sa fim vazuti de ei. Vrem sa se inteleaga ca, in ciuda politicilor guvernarii actuale, romanii sunt cetateni ai Europei, care cred in valorile care stau la baza UE: libertate, stat de drept, justitie independenta, solidaritate, transparenta in decizii si in cheltuirea banului public", este mesajul transmis pe pagina de Facebook a evenimentului "Vrem Europa, nu dictatura!" Primaria Capitalei nu le-a aprobat insa manifestatia, motivand ca deja in zona respectiva a anuntat Ministerul Afacerilor Externe ca va avea loc un eveniment.